ઋષી, મુનિની તપસ્યા દ્વારા ઇશ્વરીય કૃપા પ્રાપ્ત ભારતીય સંસ્કૃતિમાં મનુષ્યોને જ્ઞાન, શક્તિ, વિદ્યા, બુદ્ધિ, બળ, ધન, ધાન્ય-સંપત્તિ, સમૃદ્ધિ તેમજ મોક્ષની પ્રાપ્તિ માટે ઘણા બધા સાધન બતાવામાં આવ્યાં છે. આ બધામાં યજ્ઞ જીવના કલ્યાણનું એક ઉત્કૃષ્ટ સાધન છે. વેદ ભાષ્યકાર આચાર્ય મહીશ્વરને કર્મોના કાર્યનું વર્ગીકરણ ચાર પ્રકારે કર્યું છે. જેમાં પ્રશસ્ત, અપ્રશસ્ત, શ્રેષ્ઠ તેમજ શ્રેષ્ઠતમ છે જેમાં સૌથી ઉત્તમ યજ્ઞને કર્મની શ્રેણીમાં રાખવામાં આવેલ છે.